Venesuelos federalinės valdos

Venesuelos federalinės valdos (isp. Dependencias Federales de Venezuela) – specialioji federalinė Venesuelos teritorija, apimanti nedideles salas, išsibarsčiusias Karibų jūroje. Šios salos daugiausia smulkios ir negyvenamos ir yra pavaldžios Karakaso merui. Geografija Federalines valdas sudaro 12 salynų ir pavienių salų. Daugiausia tai įvairios uolos ir salelės, išsibarsčiusios tarp Bonero salos vakaruose ir Margaritos rytuose. Beveik pusę viso valdų ploto sudaro Tortugos sala, o beveik visi gyventojai susitelkę Los Rokeso salyne.